Publication: Magyar Közlöny
Issue: MK-2008-27 (Year: 2008, Number: 27)
Era: 2004-2010
Section: XCV. törvény 49. § (1) és (7) bekezdése, valamint a közalkalmazottak jogállásáról szóló 1992. évi XXXIII. törvény
Paragraph Index: 736

2007. X. hónap adatai szerint az EU többi 26 tagállamába való kiszállítás (1. számú táblázat) 44 895 M eurót (2006. I–X. hónapjában 38 143 M eurót), a beérkezés 39 918 M eurót (2006. I–X. hónapjában 35 348 M eurót) tett ki, így 2007. októberben a múlt év azonos idõszakához képest, euróban mérve, a kiszállítások 17,7%-kal emelkedtek, a beérkezések 12,9%-kal nõttek. Ugyanezen idõszakban a magyar összkivitel közel azonos mértékben, 17,6%-kal (48 066 M euróról 56 503 M euróra) bõvült, az összbehozatal az EU-tagállamokból való beérkezésnél valamivel jobban nõtt, 13,2%-kal (50 227 M euróról 56 859 M euróra). Ennek megfelelõen a tagországok részesedése a magyar kivitelben 79,5%-ot (2006. I–X. hónapjában 79,3%), a behozatalban 70,2%-ot (2006. I–X. hónapjában 70,0%) tett ki. A fentiek szerint a forgalom egyenlege az egy évvel korábbi azonos idõszakban regisztrált 2795 M eurós többlethez képest most 4977 M eurós többletet mutatott, miközben a teljes magyar forgalomban mért elõzõ évi deficit 2161 M euróról 2007. októberében 356 M euróra csökkent. Az EU-tagországokkal bonyolított forgalmunkban az export-rangsor lényegesen átrendezõdött, Ausztria korábbi tartósan második helyérõl lecsúszott a 4. helyre, Olaszország és Franciaország is megelõzte, sõt most az 1–10. hó adatai alapján Szlovákia is. Nagy-Britannia sokáig az 5–6. legfontosabb exportpartnerünk volt, most azonban az utóbbi hónapok tendenciája alapján Románia és Lengyelország forgalma is nagyon közel került hozzá. A tagországokkal lebonyolított áruforgalom szerkezete a SITC árufõcsoportok szerinti megoszlás alapján a következõként alakult (2. számú táblázat): A kiszállításban az élelmiszerek 2920 M eurót tettek ki, részesedésük így 6,5% (2006. X. hónapjában 5,1%), a nyersanyagok értéke 958 M euró volt, mely 2,1%-os súlyt jelent (2006. X. hónapjában 2,1%), az energiahordozók 891 M eurót értek el, ez 2,0%-os részesedés (2006. X. hónapjában 2,1%), a feldolgozott termékek értéke 12 363 M euró volt, ez 27,6%-os hányadnak felel meg (2006. X. hónapjában 28,0%), míg a gépek és berendezések 27 763 M eurós forgalma 61,8%-os részarányt képvisel (2006. X. hónapjában 62,7%). A beérkezések esetében az élelmiszerek 2174 M eurót tettek ki, így részesedésük 5,4% (2006. X. hónapjában 5,2%), a nyersanyagok értéke 644 M euró volt, mely 1,6%-os súlyt jelent (2006. X. hónapjában 1,6%), az energiahordozókból 1289 M euró értékû érkezett be, ami 3,2%-os részaránynak felel meg (2006. X. hónapjában 3,7%), a feldolgozott termékek beérkezése 16 175 M eurót ért el, ez 40,6%-os hányadnak felelt meg (2006. X. hónapjában 40,0%), míg a gépek és berendezések cikkcsoport 19 637 M eurós beérkezéssel 49,2%-os részesedést reprezentált (2006. X. hónapjában 49,5%). Tájékoztatásul közöljük az EU-n kívüli legfontosabb partnerországokkal lebonyolított forgalom adatait is (3. számú táblázat). Ezek szerint 2007. elsõ tíz hónapjában az átlagot lényegesen meghaladóan nõtt kivitelünk Oroszországba (+41%), Ukrajnába (+37%), szintén az átlag felett alakult a Szerbiába (+51%), valamint a Svájcba (+37%) irányuló exportunk is. Kisebb részesedéssel bír, de jelentõs növekedést mutat a kanadai (+31%) exportforgalom. A Kínába irányuló export üteme is az átlag feletti mértékben nõtt (+23%). A horvátországi (+11%) exportunk az országos átlagnál kisebb mértékben nõtt. Az USA-ba és Japánba irányuló export valamelyest csökkent az elõzõ évi szinthez képest. Behozatalunkban a legnagyobb részesedéssel bíró relációk közül az orosz forgalom kismértékben csökkent (–8%) az elõzõ évihez képest. A kisebb volumenû ukrajnai (+29%) és Szerbiából (+40%), valamint Horvátországból (+135%) származó, továbbá a kanadai (+97%) behozatal is jelentõsen emelkedett. Az országos átlag körül alakult a kínai (+15%), a japán (+12%) és az USA-ból származó (+12%) importunk. Svájcból a behozatal csökkent.

Source: https://magyarkozlony.hu/hivatalos-lapok/d8cdd5c43248697cd570e6add76a196212ba4648/dokumentumok/d54c5b31dfd787b13bb8ae327268a0f4ffbc288a/letoltes